ਸੋਮਾਲੀ ਖ਼ਾਨਾਜੰਗੀ
ਸੋਮਾਲੀ ਖ਼ਾਨਾਜੰਗੀ ਸੋਮਾਲੀਆ ਵਿੱਚ ਚੱਲ ਰਹੀ ਇੱਕ ਘਰੇਲੂ ਲੜਾਈ ਹੈ। ਇਹ ੧੯੮੦ ਦੇ ਦਹਾਕੇ ਵਿੱਚ ਸਿਆਦ ਬਾਰੇ ਦੀ ਹਕੂਮਤ ਦੇ ਖ਼ਿਲਾਫ਼ ਟਾਕਰੇ ਵਜੋਂ ਸ਼ੁਰੂ ਹੋਈ। ੧੯੮੮-੯੦ ਤੱਕ ਸੋਮਾਲੀ ਫ਼ੌਜਾਂ ਨੇ ਉੱਤਰ-ਪੂਰਬ ਵਿਚਲੇ ਸੋਮਾਲੀ ਮੁਕਤੀ ਲੋਕਤੰਤਰੀ ਮੋਰਚਾ, ਉੱਤਰ-ਪੱਛਮ ਵਿਚਲੇ ਸੋਮਾਲੀ ਰਾਸ਼ਟਰੀ ਲਹਿਰ ਅਤੇ ਦੱਖਣ ਵਿਚਲੀ ਸੰਯੁਕਤ ਸੋਮਾਲੀ ਕਾਂਗਰਸ ਸਮੇਤ ਕਈ ਹਥਿਆਰਬੰਦ ਆਕੀ ਦਸਤਿਆਂ ਨਾਲ਼ ਲੜਨਾ ਅਰੰਭ ਕਰ ਦਿੱਤਾ। ਇਹਨਾਂ ਫ਼ਿਰਕਾ-ਅਧਾਰਤ ਹਥਿਆਰਬੰਦ ਵਿਰੋਧੀ ਧੜਾਂ ਨੇ ਏਕੇ ਸਦਕਾ ਆਖ਼ਰਕਾਰ ੧੯੯੧ ਵਿੱਚ ਲੰਮੇ ਸਮੇਂ ਤੋਂ ਚੱਲੀ ਆ ਰਹੀ ਦੇਸ਼ ਦੀ ਫ਼ੌਜੀ ਸਰਕਾਰ ਦਾ ਤਖ਼ਤਾ ਪਲਟ ਦਿੱਤਾ।